পনের আগস্ট জাতীয় শোক দিবসকে উপলক্ষ করে প্রতিশ্রুতিশীল কণ্ঠশিল্পী-গীতিকবি হাবিব মোস্তফা বঙ্গবন্ধু শেখ মুজিবুর রহমানকে নিয়ে একটি বিশেষ গান প্রকাশ করেছেন। ‘তোমার এক ফোঁটা রক্তের ঋণ, আজও আমি অশ্রুহীন- চোখে কেঁদে যাই অবিরাম, দিতে পারিনি আমি তোমার স্বপ্নের দাম, ঘুমাও তুমি জাতির পিতা, লাল সবুজের পতাকাতে মিশে আছো প্রাণের নেতা’ এমন হূদয়গ্রাহী কথামালার গানটির শিরোনাম ‘রক্তের ঋণ’। গাওয়ার পাশাপাশি গানটি লিখেছেন, সুর করেছেন হাবিব মোস্তফা নিজেই। সঙ্গীত আয়োজন করেছেন অণু মোস্তাফিজ।